# Euroopan unionin C 417A/31.

| | ISSN 1977-1053 |
| --- | --- |
| Euroopan unionin
  virallinen lehti | C 417A |
| | |
| Suomenkielinen laitos | Tiedonantoja ja ilmoituksia | 65. vuosikerta31. lokakuuta 2022 |

ISSN 1977-1053

Euroopan unionin

virallinen lehti

C 417A

Suomenkielinen laitos

Tiedonantoja ja ilmoituksia

65. vuosikerta31. lokakuuta 2022

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Europol |
| 2022/C 417 A/01 | Ilmoitus avoimesta toimesta Europol/2022/TA/AD14/513 – Europolin apulaispääjohtaja – valmiuksista vastaava osasto (tietohallintojohtaja) | 1 |

Sisältö

Sivu

V   Ilmoitukset

HALLINNOLLISET MENETTELYT

Europol

2022/C 417 A/01

Ilmoitus avoimesta toimesta Europol/2022/TA/AD14/513 – Europolin apulaispääjohtaja – valmiuksista vastaava osasto (tietohallintojohtaja)

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Europol

| 31.10.2022 | FI | Euroopan unionin virallinen lehti | CA 417/1 |
| --- | --- | --- | --- |

31.10.2022

FI

Euroopan unionin virallinen lehti

CA 417/1

---

Ilmoitus avoimesta toimesta Europol/2022/TA/AD14/513

Europolin apulaispääjohtaja – valmiuksista vastaava osasto (tietohallintojohtaja)

(2022/C 417 A/01)

1.   TIETOA EUROPOLISTA

Euroopan unionin lainvalvontayhteistyövirasto (Europol) on yksi Euroopan unionin (EU) erillisvirastoista. Se sijaitsee Haagissa Alankomaissa. Europol on perustettu vuonna 1995 Euroopan unionista tehdyn sopimuksen K artiklan perusteella tehdyllä yleissopimuksella ja vuonna 2009 siitä tehtiin unionin virasto neuvoston päätöksellä 2009/371/YOS (1). Europol on perustettu EU:n virastona Euroopan parlamentin ja neuvoston asetuksen (EU) 2016/794 (2), sellaisena kuin se on muutettuna Euroopan parlamentin ja neuvoston asetuksella (EU) 2022/991 (3), nojalla.

Europolin tavoitteena on tukea ja tehostaa jäsenvaltioiden toimivaltaisten viranomaisten toimintaa ja keskinäistä yhteistyötä, jolla ehkäistään ja torjutaan kahta tai useampaa jäsenvaltiota koskevaa vakavaa rikollisuutta, terrorismia ja johonkin unionin politiikkaan kuuluvaa yhteistä etua vahingoittavia muita rikollisuuden muotoja.

Tätä tehtävää täyttää Europolissa tällä hetkellä 836 työntekijää sekä kansallisia asiantuntijoita, harjoittelijoita ja alihankkijoita. Vuonna 2022 Europolille osoitettiin 192,4 miljoonan euron määrärahat. Europolin tiloissa toimii suuri EU:n jäsenvaltioiden ja kolmansien maiden lainvalvonnan yhteyshenkilöiden yhteisö, joka on olennainen osa Europolin dynaamista työskentely-ympäristöä.

Europolin tärkeimpinä tehtävinä on

| — | kerätä, säilyttää, käsitellä, analysoida ja vaihtaa tietoja, rikoksia koskevat tiedustelutiedot mukaan lukien |
| --- | --- |

—

kerätä, säilyttää, käsitellä, analysoida ja vaihtaa tietoja, rikoksia koskevat tiedustelutiedot mukaan lukien

| — | ilmoittaa jäsenvaltioille viipymättä niitä koskevista tiedoista ja rikosten keskinäisistä yhteyksistä |
| --- | --- |

—

ilmoittaa jäsenvaltioille viipymättä niitä koskevista tiedoista ja rikosten keskinäisistä yhteyksistä

| — | tukea jäsenvaltioiden rajatylittävää tietojenvaihtoa sekä rajatylittäviä operaatioita ja tutkintatoimia sekä yhteisiä tutkintaryhmiä muun muassa antamalla operatiivista, teknistä ja taloudellista tukea |
| --- | --- |

—

tukea jäsenvaltioiden rajatylittävää tietojenvaihtoa sekä rajatylittäviä operaatioita ja tutkintatoimia sekä yhteisiä tutkintaryhmiä muun muassa antamalla operatiivista, teknistä ja taloudellista tukea

| — | koordinoida, organisoida ja suorittaa tutkintatoimia ja operatiivisia toimia jäsenvaltioiden toimivaltaisten viranomaisten toimien tukemiseksi ja tehostamiseksi |
| --- | --- |

—

koordinoida, organisoida ja suorittaa tutkintatoimia ja operatiivisia toimia jäsenvaltioiden toimivaltaisten viranomaisten toimien tukemiseksi ja tehostamiseksi

| — | toimittaa tiedustelutietoja ja analyysitukea jäsenvaltioille merkittävien kansainvälisten tapahtumien yhteydessä |
| --- | --- |

—

toimittaa tiedustelutietoja ja analyysitukea jäsenvaltioille merkittävien kansainvälisten tapahtumien yhteydessä

| — | laatia uhka-arvioita, strategisia ja operatiivisia analyyseja ja yleisiä tilannekatsauksia |
| --- | --- |

—

laatia uhka-arvioita, strategisia ja operatiivisia analyyseja ja yleisiä tilannekatsauksia

| — | kehittää, jakaa ja edistää rikoksentorjuntamenetelmiä, tutkintamenetelmiä sekä teknisiä ja rikostekniikkaan liittyviä menetelmiä koskevaa erityisasiantuntemusta ja antaa jäsenvaltioille neuvontaa |
| --- | --- |

—

kehittää, jakaa ja edistää rikoksentorjuntamenetelmiä, tutkintamenetelmiä sekä teknisiä ja rikostekniikkaan liittyviä menetelmiä koskevaa erityisasiantuntemusta ja antaa jäsenvaltioille neuvontaa

| — | antaa erityiskoulutusta jäsenvaltioille ja avustaa niitä koulutuksen järjestämisessä, muun muassa antamalla rahoitustukea, Europolin tavoitteiden puitteissa ja sen käytettävissä olevien henkilö- ja määräraharesurssien mukaisesti koordinoiden Euroopan unionin lainvalvontakoulutusviraston (CEPOL) kanssa |
| --- | --- |

—

antaa erityiskoulutusta jäsenvaltioille ja avustaa niitä koulutuksen järjestämisessä, muun muassa antamalla rahoitustukea, Europolin tavoitteiden puitteissa ja sen käytettävissä olevien henkilö- ja määräraharesurssien mukaisesti koordinoiden Euroopan unionin lainvalvontakoulutusviraston (CEPOL) kanssa

| — | tehdä yhteistyötä asianomaisten unionin elinten ja Euroopan petostentorjuntaviraston (OLAF) kanssa erityisesti vaihtamalla tietoja ja antamalla niille analyysitukea niiden toimivaltaan kuuluvilla aloilla |
| --- | --- |

—

tehdä yhteistyötä asianomaisten unionin elinten ja Euroopan petostentorjuntaviraston (OLAF) kanssa erityisesti vaihtamalla tietoja ja antamalla niille analyysitukea niiden toimivaltaan kuuluvilla aloilla

| — | antaa tietoja ja tukea Euroopan unionista tehdyn sopimuksen nojalla perustetuille EU:n kriisinhallintarakenteille ja -operaatioille Europolin tavoitteiden puitteissa |
| --- | --- |

—

antaa tietoja ja tukea Euroopan unionista tehdyn sopimuksen nojalla perustetuille EU:n kriisinhallintarakenteille ja -operaatioille Europolin tavoitteiden puitteissa

| — | luoda Europolin tavoitteiden puitteisiin kuuluvien rikostyyppien torjuntaan erikoistuneita unionin keskuksia |
| --- | --- |

—

luoda Europolin tavoitteiden puitteisiin kuuluvien rikostyyppien torjuntaan erikoistuneita unionin keskuksia

| — | tukea jäsenvaltioiden toimia sellaisten rikollisuuden muotojen ehkäisemiseksi ja torjumiseksi, joita helpotetaan, edistetään tai toteutetaan internetin välityksellä, sekä ilmoittaa internet-sisällöistä yhteistyössä jäsenvaltioiden kanssa. |
| --- | --- |

—

tukea jäsenvaltioiden toimia sellaisten rikollisuuden muotojen ehkäisemiseksi ja torjumiseksi, joita helpotetaan, edistetään tai toteutetaan internetin välityksellä, sekä ilmoittaa internet-sisällöistä yhteistyössä jäsenvaltioiden kanssa.

Näitä tehtäviä täyttäessään Europol tekee tiivistä yhteistyötä muiden EU:n virastojen ja elinten, erityisesti Frontexin, Eurojustin, EPPOn, CEPOLin, tietotekniikkaviraston, EASOn, EMCDDA:n ja ENISAn, kanssa. Myös Interpol on tärkeä yhteistyökumppani.

Yhdenvertaiset mahdollisuudet

Europol on yhtäläiset mahdollisuudet tarjoava työnantaja, joka vastaanottaa hakemuksia katsomatta sukupuoleen, seksuaaliseen suuntautumiseen, kansallisuuteen, etniseen tai yhteiskunnalliseen alkuperään, uskontoon tai vakaumukseen, siviilisäätyyn, ikään, vammaisuuteen tai muihin työn kannalta epäolennaisiin tekijöihin. Kaikki työhönottamispäätökset perustuvat toimintatarpeisiin, työn vaatimuksiin sekä pätevyyteen, kokemukseen ja osaamiseen.

Europol toteuttaa monimuotoisuutta käytännössä ja tarjoaa osallistavan työympäristön kaikille. Europol pyrkii rekrytoimaan ja kehittämään monimuotoista ja osaavaa työvoimaa ja pitämään sen palveluksessa soveltamalla yhdenvertaisia mahdollisuuksia ja puolueettomuutta.

2.   TOIMEN TAUSTA, PÄÄTAVOITE JA TEHTÄVÄT

Valmiuksista vastaavan osaston apulaispääjohtaja ja Europolin tietohallintojohtaja vastaa tehtäviensä tehokkaasta hoitamisesta pääjohtajan alaisuudessa.

Valmiuksista vastaavassa osastossa on tieto- ja viestintätekniikkajaosto (C1), hallintojaosto (C2) ja tietohallintoyksikkö.

Tieto- ja viestintätekniikkajaosto C1 vastaa Europolin ydintehtävää ja tukiprosesseja tukevien kriittisten teknologiaresurssien ja -ratkaisujen suunnittelusta, toteuttamisesta ja käyttämisestä. Yli 150 työntekijää ja merkittävä määrä alakohtaisia neuvonantajia huolehtivat tieto- ja viestintätekniikoista ja -järjestelmistä, joilla parannetaan rikostietojen analysointia ja vaihtoa Europolin, jäsenvaltioiden ja kolmansien osapuolten välillä.

Hallintojaoston C2 tehtävänä on huolehtia seuraavien palvelujen toteuttamisesta viraston etujen sekä varainhoito- ja henkilöstöasetusten ja muiden sovellettavien säännösten mukaisesti:

| — | Europolin taloudellisten resurssien ja henkilöresurssien suunnittelu ja valvonta organisaation tasolla |
| --- | --- |

—

Europolin taloudellisten resurssien ja henkilöresurssien suunnittelu ja valvonta organisaation tasolla

| — | Europolin henkilöstön rekrytoinnin, hallinnoinnin ja kehittämisen johtaminen |
| --- | --- |

—

Europolin henkilöstön rekrytoinnin, hallinnoinnin ja kehittämisen johtaminen

| — | taloudelliseen suunnitteluun, talousarvion valvontaan ja hallintoon liittyvien Europolin toimintalinjojen, prosessien ja menettelyjen kehittäminen ja täytäntöönpano |
| --- | --- |

—

taloudelliseen suunnitteluun, talousarvion valvontaan ja hallintoon liittyvien Europolin toimintalinjojen, prosessien ja menettelyjen kehittäminen ja täytäntöönpano

| — | hankintojen ja sopimusten hallinnointi |
| --- | --- |

—

hankintojen ja sopimusten hallinnointi

| — | avustusten hallinnointi. |
| --- | --- |

—

avustusten hallinnointi.

Tietohallintoyksikön tehtävänä on

| — | panna täytäntöön Europolin tietohallintostrategiassa esitetyt tavoitteet, erityisesti parantaa Europolin tietohallinnon resursseja rikostietojen EU:n keskuksena ja vahvistaa operatiivisen tuen tietohallintoon liittyviä näkökohtia |
| --- | --- |

—

panna täytäntöön Europolin tietohallintostrategiassa esitetyt tavoitteet, erityisesti parantaa Europolin tietohallinnon resursseja rikostietojen EU:n keskuksena ja vahvistaa operatiivisen tuen tietohallintoon liittyviä näkökohtia

| — | tukea tietohallintojohtajaa tämän tehtävien suorittamisessa |
| --- | --- |

—

tukea tietohallintojohtajaa tämän tehtävien suorittamisessa

| — | koordinoida ja johtaa Europolin tietohallintotuotteita ja -palveluja toiminnan kysynnän ja organisaatiostrategian mukaisesti |
| --- | --- |

—

koordinoida ja johtaa Europolin tietohallintotuotteita ja -palveluja toiminnan kysynnän ja organisaatiostrategian mukaisesti

| — | suunnitella ja valvoa kaikkia Europolin tietohallintoaloitteita tiiviissä yhteistyössä hallinto-osaston strategisen suunnittelun ryhmän ja tieto- ja viestintätekniikkajaoston C1 vastuualueen johdon kanssa |
| --- | --- |

—

suunnitella ja valvoa kaikkia Europolin tietohallintoaloitteita tiiviissä yhteistyössä hallinto-osaston strategisen suunnittelun ryhmän ja tieto- ja viestintätekniikkajaoston C1 vastuualueen johdon kanssa

| — | edistää jäsenvaltioiden lainvalvontaviranomaisia hyödyttäviä innovaatioita, kehittää tekoälytyökaluja parantamalla samalla niiden eettistä käyttöä tekoälyn perusoikeuksiin ja yksityisyyteen kohdistuvan vaikutuksen kannalta, toimia innovoinnin seurantaelimenä ja kannustaa koordinointiin ja yhteisvaikutuksiin muiden innovaatiokumppanien kanssa. |
| --- | --- |

—

edistää jäsenvaltioiden lainvalvontaviranomaisia hyödyttäviä innovaatioita, kehittää tekoälytyökaluja parantamalla samalla niiden eettistä käyttöä tekoälyn perusoikeuksiin ja yksityisyyteen kohdistuvan vaikutuksen kannalta, toimia innovoinnin seurantaelimenä ja kannustaa koordinointiin ja yhteisvaikutuksiin muiden innovaatiokumppanien kanssa.

Toimenhaltijan yleiset vastuuvelvollisuudet

Apulaispääjohtajat johtavat pääjohtajan alaisuudessa omaa osastoaan ja vastaavat Europol-asetuksen 54 ja 55 artiklan mukaisesti seuraavasta:

| — | pääjohtajan ja hallintoneuvoston tukeminen ja avustaminen Europolin strategisessa kehittämisessä tarjoamalla neuvontaa ja asiantuntemusta omilla vastuualueillaan |
| --- | --- |

—

pääjohtajan ja hallintoneuvoston tukeminen ja avustaminen Europolin strategisessa kehittämisessä tarjoamalla neuvontaa ja asiantuntemusta omilla vastuualueillaan

| — | hallintoneuvoston kokousten valmistelun ja sen päätösten täytäntöönpanon tukeminen |
| --- | --- |

—

hallintoneuvoston kokousten valmistelun ja sen päätösten täytäntöönpanon tukeminen

| — | monivuotisen ohjelmasuunnittelun ja vuotuisen työohjelman valmistelun ja täytäntöönpanon tukeminen omissa osastoissaan ja niiden täytäntöönpanosta raportointi pääjohtajalle ja hallintoneuvostolle |
| --- | --- |

—

monivuotisen ohjelmasuunnittelun ja vuotuisen työohjelman valmistelun ja täytäntöönpanon tukeminen omissa osastoissaan ja niiden täytäntöönpanosta raportointi pääjohtajalle ja hallintoneuvostolle

| — | osaston kokouksissa tehtyjen päätösten täytäntöönpano osastotasolla |
| --- | --- |

—

osaston kokouksissa tehtyjen päätösten täytäntöönpano osastotasolla

| — | osaston toiminnan suunnittelun ja suorituskyvyn hallinnan seuranta |
| --- | --- |

—

osaston toiminnan suunnittelun ja suorituskyvyn hallinnan seuranta

| — | osaston hallinnointi, muun muassa henkilöstön johtaminen ja talousarvioin hallinnointi asiaankuuluvien sääntöjen ja määräysten mukaisesti |
| --- | --- |

—

osaston hallinnointi, muun muassa henkilöstön johtaminen ja talousarvioin hallinnointi asiaankuuluvien sääntöjen ja määräysten mukaisesti

| — | oman henkilöstön johtaminen ja ohjaaminen sille osoitettujen tehtävien ja tavoitteiden täyttämisessä |
| --- | --- |

—

oman henkilöstön johtaminen ja ohjaaminen sille osoitettujen tehtävien ja tavoitteiden täyttämisessä

| — | osastojen välisen tehokkaan yhteistyön edistäminen |
| --- | --- |

—

osastojen välisen tehokkaan yhteistyön edistäminen

| — | erityisiin rikollisuuden aloihin kuuluvien strategisten yhteyksien ylläpitäminen osastotasolla asiaankuuluvien ulkoisten kumppanien ja sidosryhmien kanssa |
| --- | --- |

—

erityisiin rikollisuuden aloihin kuuluvien strategisten yhteyksien ylläpitäminen osastotasolla asiaankuuluvien ulkoisten kumppanien ja sidosryhmien kanssa

| — | Europolin saavutusten esiintuominen tiedotusvälineissä ja Europolin edustaminen ulkoisissa ja sisäisissä kokouksissa ja konferensseissa tarpeen mukaan |
| --- | --- |

—

Europolin saavutusten esiintuominen tiedotusvälineissä ja Europolin edustaminen ulkoisissa ja sisäisissä kokouksissa ja konferensseissa tarpeen mukaan

| — | kaikkien muiden pääjohtajan osoittamien tehtävien suorittaminen. |
| --- | --- |

—

kaikkien muiden pääjohtajan osoittamien tehtävien suorittaminen.

Toimenhaltija on vastuussa muun muassa seuraavista sanotun kuitenkaan rajoittamatta pääjohtajan oikeutta määritellä apulaispääjohtajan tehtävät ja vastuualueet:

| — | tietohallintojohtajana vastuu kaikista tieto- ja viestintätekniikan / tietohallinnon resursseista/kehittämisestä Europolissa ja toimiminen muutosjohtajana organisaation digitalisoinnissa; Europolin tietohallinto- ja tieto- ja viestintätekniikkastrategioiden täytäntöönpanon ohjaaminen ja johtaminen |
| --- | --- |

—

tietohallintojohtajana vastuu kaikista tieto- ja viestintätekniikan / tietohallinnon resursseista/kehittämisestä Europolissa ja toimiminen muutosjohtajana organisaation digitalisoinnissa; Europolin tietohallinto- ja tieto- ja viestintätekniikkastrategioiden täytäntöönpanon ohjaaminen ja johtaminen

| — | tieto- ja viestintäteknisten ratkaisujen, teknisten suunnittelupalvelujen, teknisen tuotehallinnon ja sovellusten ylläpidon johtaminen |
| --- | --- |

—

tieto- ja viestintäteknisten ratkaisujen, teknisten suunnittelupalvelujen, teknisen tuotehallinnon ja sovellusten ylläpidon johtaminen

| — | Europolin, jäsenvaltioiden ja kolmansien osapuolten asiaankuuluvien viestintäverkkojen ja tieto- ja viestintäteknisen infrastruktuurin osien suunnittelun, asentamisen ja käyttämisen johtaminen |
| --- | --- |

—

Europolin, jäsenvaltioiden ja kolmansien osapuolten asiaankuuluvien viestintäverkkojen ja tieto- ja viestintäteknisen infrastruktuurin osien suunnittelun, asentamisen ja käyttämisen johtaminen

| — | tieto- ja viestintätekniikan palvelujen häiriönsietokyvyn ja jatkuvuuden suojaamiseksi tarvittavien toimenpiteiden suunnittelun ja toteuttamisen johtaminen ja reagointi kaikkiin tieto- ja viestintätekniikan uhkiin, haavoittuvuuksiin ja häiriötapahtumiin |
| --- | --- |

—

tieto- ja viestintätekniikan palvelujen häiriönsietokyvyn ja jatkuvuuden suojaamiseksi tarvittavien toimenpiteiden suunnittelun ja toteuttamisen johtaminen ja reagointi kaikkiin tieto- ja viestintätekniikan uhkiin, haavoittuvuuksiin ja häiriötapahtumiin

| — | vastuullisen ja mukautuvan strategisen vision laatiminen Europolin tietohallinnolle yhteistyössä osastojen kanssa ja sen varmistaminen, että kaikki tieto- ja viestintätekniikan ja tietohallinnon toimet toteutetaan Europolin strategian mukaisesti |
| --- | --- |

—

vastuullisen ja mukautuvan strategisen vision laatiminen Europolin tietohallinnolle yhteistyössä osastojen kanssa ja sen varmistaminen, että kaikki tieto- ja viestintätekniikan ja tietohallinnon toimet toteutetaan Europolin strategian mukaisesti

| — | tieto- ja viestintätekniikan ja tietohallinnon innovoinnin keskeisenä edistäjänä toimiminen, erityisesti seuraamalla edistymistä tieto- ja viestintätekniikassa ja tietohallinnossa ja ehdottamalla aloitteita ja koordinoimalla niiden täytäntöönpanoa kilpailuedun saamiseksi niin, että painotetaan digitaalista liiketoimintaa |
| --- | --- |

—

tieto- ja viestintätekniikan ja tietohallinnon innovoinnin keskeisenä edistäjänä toimiminen, erityisesti seuraamalla edistymistä tieto- ja viestintätekniikassa ja tietohallinnossa ja ehdottamalla aloitteita ja koordinoimalla niiden täytäntöönpanoa kilpailuedun saamiseksi niin, että painotetaan digitaalista liiketoimintaa

| — | Europolin henkilöstön rekrytoinnin, hallinnon ja kehittämisen suunnittelu ja johtaminen viraston etujen sekä henkilöstösääntöjen ja muiden sovellettavien säännösten mukaisesti |
| --- | --- |

—

Europolin henkilöstön rekrytoinnin, hallinnon ja kehittämisen suunnittelu ja johtaminen viraston etujen sekä henkilöstösääntöjen ja muiden sovellettavien säännösten mukaisesti

| — | taloudelliseen suunnitteluun ja hallintoon liittyvien Europolin toimintalinjojen, prosessien ja menettelyjen kehittäminen ja täytäntöönpano, myös viraston talousarvion toteuttamisesta raportointi |
| --- | --- |

—

taloudelliseen suunnitteluun ja hallintoon liittyvien Europolin toimintalinjojen, prosessien ja menettelyjen kehittäminen ja täytäntöönpano, myös viraston talousarvion toteuttamisesta raportointi

| — | tavaroita ja palveluja koskevien tarjousmenettelyjen suunnittelun ja täytäntöönpanon sekä sopimusten hallinnoinnin johtaminen. |
| --- | --- |

—

tavaroita ja palveluja koskevien tarjousmenettelyjen suunnittelun ja täytäntöönpanon sekä sopimusten hallinnoinnin johtaminen.

3.   VAATIMUKSET – KELPOISUUSVAATIMUKSET

a.   Hakijoiden on täytettävä seuraavat edellytykset:

| — | Hakija on jäsen Europol-asetuksen 2 artiklan a alakohdassa tarkoitetussa toimivaltaisessa viranomaisessa ja Euroopan unionin jäsenvaltion kansalainen, ja hänen on oltava täysivaltainen kansalainen. |
| --- | --- |

—

Hakija on jäsen Europol-asetuksen 2 artiklan a alakohdassa tarkoitetussa toimivaltaisessa viranomaisessa ja Euroopan unionin jäsenvaltion kansalainen, ja hänen on oltava täysivaltainen kansalainen.

| — | Hakija on täyttänyt asevelvollisuuslainsäädännön mukaiset velvoitteensa. |
| --- | --- |

—

Hakija on täyttänyt asevelvollisuuslainsäädännön mukaiset velvoitteensa.

| — | Hakija täyttää tehtävien hoitamisen edellyttämät hyvää mainetta koskevat vaatimukset. |
| --- | --- |

—

Hakija täyttää tehtävien hoitamisen edellyttämät hyvää mainetta koskevat vaatimukset.

| — | Hakijalla on terveydelliset edellytykset toimeen liittyvien tehtävien hoitamiseen Euroopan yhteisöjen muuhun henkilöstöön sovellettavien palvelussuhteen ehtojen 13 artiklan mukaisesti. |
| --- | --- |

—

Hakijalla on terveydelliset edellytykset toimeen liittyvien tehtävien hoitamiseen Euroopan yhteisöjen muuhun henkilöstöön sovellettavien palvelussuhteen ehtojen 13 artiklan mukaisesti.

| — | Hakija osoittaa, että hänellä on jonkin unionin kielen perusteellinen taito ja jonkin toisen unionin kielen tyydyttävä taito, joka riittää toimeen liittyvien työtehtävien hoitamiseen. |
| --- | --- |

—

Hakija osoittaa, että hänellä on jonkin unionin kielen perusteellinen taito ja jonkin toisen unionin kielen tyydyttävä taito, joka riittää toimeen liittyvien työtehtävien hoitamiseen.

b.   Hakijoilla on oltava

neljän vuoden korkeakouluopintoja vastaava koulutus, jonka suorittamisesta on annettu tutkintotodistus

TAI

kolmen vuoden korkeakouluopintoja vastaava koulutus, jonka suorittamisesta on annettu tutkintotodistus, ja vähintään yhden vuoden työkokemus asiaankuuluvalta alalta.

TAI

Vastaavan tason ammatillinen koulutus asiaankuuluvalla alalla, ja harjoittelun suorittamisen jälkeen asiaankuuluvaa työkokemusta vuosina vähintään seuraavassa taulukossa esitetty määrä:

| Ammatillisen koulutuksen kesto | Vastaavuuteen vaadittava lisätyökokemus |
| --- | --- |
| Yli 6 kuukautta ja enintään vuosi | 4 vuotta |
| Yli 1 vuosi ja enintään 2 vuotta | 3 vuotta |
| Yli 2 vuotta ja enintään 3 vuotta | 2 vuotta |
| Yli 3 vuotta | 1 vuosi |

Ammatillisen koulutuksen kesto

Vastaavuuteen vaadittava lisätyökokemus

Yli 6 kuukautta ja enintään vuosi

4 vuotta

Yli 1 vuosi ja enintään 2 vuotta

3 vuotta

Yli 2 vuotta ja enintään 3 vuotta

2 vuotta

Yli 3 vuotta

1 vuosi

Edellä mainitun lisäksi vähintään 15 vuoden työkokemus tutkintotodistuksen saamisen jälkeen tai vastaavuuteen vaadittavan lisätyökokemuksen saamisen jälkeen.

4.   VAATIMUKSET – VALINTAPERUSTEET

a.   Työkokemus

Ensisijaiset valintaperusteet

| — | vähintään kymmenen vuoden kokemus johtamisesta lainvalvonnan alalla kansallisessa hallinnossa tai jossakin määrin EU:n/kansainvälisessä ympäristössä |
| --- | --- |

—

vähintään kymmenen vuoden kokemus johtamisesta lainvalvonnan alalla kansallisessa hallinnossa tai jossakin määrin EU:n/kansainvälisessä ympäristössä

| — | kokemus lainvalvonnan keskeisten tietohallinnon tai tieto- ja viestintätekniikan tai innovoinnin kehitysvaiheiden sekä niiden asiaankuuluviin sidosryhmiin kohdistuvan vaikutuksen arvioinnista sekä strategisella tasolla että päätöksentekotasolla |
| --- | --- |

—

kokemus lainvalvonnan keskeisten tietohallinnon tai tieto- ja viestintätekniikan tai innovoinnin kehitysvaiheiden sekä niiden asiaankuuluviin sidosryhmiin kohdistuvan vaikutuksen arvioinnista sekä strategisella tasolla että päätöksentekotasolla

| — | kokemus suurten talousarvioiden ja hankeresurssien hallinnoinnista ja johtamisesta julkishallinnossa, mieluiten tieto- ja viestintätekniikan ja tietohallinnon alalla |
| --- | --- |

—

kokemus suurten talousarvioiden ja hankeresurssien hallinnoinnista ja johtamisesta julkishallinnossa, mieluiten tieto- ja viestintätekniikan ja tietohallinnon alalla

| — | kokemus lainvalvontaan liittyvistä strategisista asioista sekä yhteistyöstä ja toiminnasta monimutkaisten sidosryhmärakenteiden kanssa |
| --- | --- |

—

kokemus lainvalvontaan liittyvistä strategisista asioista sekä yhteistyöstä ja toiminnasta monimutkaisten sidosryhmärakenteiden kanssa

| — | kokemus strategisesta suunnittelusta toimivan johdon tasolla, mieluiten tieto- ja viestintätekniikan ja tietohallinnon alalla. |
| --- | --- |

—

kokemus strategisesta suunnittelusta toimivan johdon tasolla, mieluiten tieto- ja viestintätekniikan ja tietohallinnon alalla.

Eduksi luettavat valintaperusteet

| — | kokemus EU:n toimielimistä, elimistä ja virastoista sekä EU:n välineiden ja toimintalinjojen soveltamisesta turvallisuuden alalla, erityisesti kun se liittyy Europolin toimeksiantoon |
| --- | --- |

—

kokemus EU:n toimielimistä, elimistä ja virastoista sekä EU:n välineiden ja toimintalinjojen soveltamisesta turvallisuuden alalla, erityisesti kun se liittyy Europolin toimeksiantoon

| — | kokemus henkilöstöstrategioiden johtamisesta ja niiden yhdenmukaistamisesta yleisten toimintastrategioiden kanssa julkishallinnossa |
| --- | --- |

—

kokemus henkilöstöstrategioiden johtamisesta ja niiden yhdenmukaistamisesta yleisten toimintastrategioiden kanssa julkishallinnossa

| — | kokemus muutosjohtamisesta, erityisesti innovoinnin ja tietohallinnon osalta ja etenkin lainvalvonnan kannalta merkityksellisiin tekoälyn, datatieteen ja muiden kehittyvien teknologioiden tarjoamiin mahdollisuuksiin tarttumisesta. |
| --- | --- |

—

kokemus muutosjohtamisesta, erityisesti innovoinnin ja tietohallinnon osalta ja etenkin lainvalvonnan kannalta merkityksellisiin tekoälyn, datatieteen ja muiden kehittyvien teknologioiden tarjoamiin mahdollisuuksiin tarttumisesta.

b.   Ammatillinen tietämys

Ensisijaiset valintaperusteet

| — | tieto- ja viestintätekniikan ja tietohallinnon korkeatasoinen tuntemus lainvalvonnan alalla |
| --- | --- |

—

tieto- ja viestintätekniikan ja tietohallinnon korkeatasoinen tuntemus lainvalvonnan alalla

| — | vankka tietämys EU:n oikeudellisesta kehyksestä, kun se liittyy EU:n turvallisuusarkkitehtuuriin ja lainvalvontaan. |
| --- | --- |

—

vankka tietämys EU:n oikeudellisesta kehyksestä, kun se liittyy EU:n turvallisuusarkkitehtuuriin ja lainvalvontaan.

c.   Johtamistaidot ja -valmiudet

| — | vision ja strategian kehittäminen – sellaisen keskipitkällä ja pitkällä aikavälillä vaikuttavan vakuuttavan tehtävän, vision ja strategian kehittäminen, jonka työntekijät voivat kokea ja hyväksyä mielekkääksi päivittäisten tehtäviensä kannalta |
| --- | --- |

—

vision ja strategian kehittäminen – sellaisen keskipitkällä ja pitkällä aikavälillä vaikuttavan vakuuttavan tehtävän, vision ja strategian kehittäminen, jonka työntekijät voivat kokea ja hyväksyä mielekkääksi päivittäisten tehtäviensä kannalta

| — | tulosten parantaminen – Europolin tehtävän, vision ja strategian toteuttaminen ennakoivasti ja aktiivisesti siten, että Europol täyttää organisatoriset tavoitteensa |
| --- | --- |

—

tulosten parantaminen – Europolin tehtävän, vision ja strategian toteuttaminen ennakoivasti ja aktiivisesti siten, että Europol täyttää organisatoriset tavoitteensa

| — | aloitekyky – sellaisten innovaatiomahdollisuuksien tunnistaminen ja toteuttaminen, jotka vahvistavat Europolin asemaa alansa keskeisenä toimijana |
| --- | --- |

—

aloitekyky – sellaisten innovaatiomahdollisuuksien tunnistaminen ja toteuttaminen, jotka vahvistavat Europolin asemaa alansa keskeisenä toimijana

| — | verkostoituminen – toimivien suhteiden luominen Europolin sisällä ja strategisen yhteistyön edistäminen ulkoisten toimijoiden kanssa |
| --- | --- |

—

verkostoituminen – toimivien suhteiden luominen Europolin sisällä ja strategisen yhteistyön edistäminen ulkoisten toimijoiden kanssa

| — | toiminnan johtaminen – toiminnan perusteellinen tuntemus ja sitoutuminen toiminnan laadukkuuden varmistamiseen tämän tietämyksen pohjalta |
| --- | --- |

—

toiminnan johtaminen – toiminnan perusteellinen tuntemus ja sitoutuminen toiminnan laadukkuuden varmistamiseen tämän tietämyksen pohjalta

| — | ihmisten kannustaminen – pitkän aikavälin motivaation ja organisaatiouskollisuuden luominen esiintymällä roolimallina ja toimimalla organisaation tehtävän ja arvojen mukaisesti. |
| --- | --- |

—

ihmisten kannustaminen – pitkän aikavälin motivaation ja organisaatiouskollisuuden luominen esiintymällä roolimallina ja toimimalla organisaation tehtävän ja arvojen mukaisesti.

d.   Yleiset johtamistaidot

| — | kyky asettaa osastolle tavoitteita ja tarkistaa niitä ottaen huomioon viraston yleinen strateginen kehys ja painopistealueet |
| --- | --- |

—

kyky asettaa osastolle tavoitteita ja tarkistaa niitä ottaen huomioon viraston yleinen strateginen kehys ja painopistealueet

| — | kyky määrittää prioriteetit, keskittyä niihin ja seurata ja arvioida osaston ja yksikön/ryhmän työntekijöille asetettujen tavoitteiden saavuttamisessa aikaansaatua edistystä yhteistyössä ryhmän jäsenten kanssa |
| --- | --- |

—

kyky määrittää prioriteetit, keskittyä niihin ja seurata ja arvioida osaston ja yksikön/ryhmän työntekijöille asetettujen tavoitteiden saavuttamisessa aikaansaatua edistystä yhteistyössä ryhmän jäsenten kanssa

| — | kyky järjestää ja hallinnoida osaston työtä asettamalla haastavia mutta saavutettavissa olevia tavoitteita |
| --- | --- |

—

kyky järjestää ja hallinnoida osaston työtä asettamalla haastavia mutta saavutettavissa olevia tavoitteita

| — | kyky antaa työntekijöille vastuuta ja varmistaa samalla, että he ymmärtävät, mitä heiltä odotetaan ja miten heidän työnsä edistää osaston tavoitteita |
| --- | --- |

—

kyky antaa työntekijöille vastuuta ja varmistaa samalla, että he ymmärtävät, mitä heiltä odotetaan ja miten heidän työnsä edistää osaston tavoitteita

| — | kyky valikoida työntekijöitä ja muodostaa vahvoja ryhmiä, joissa on toisiaan täydentäviä vahvuuksia, jotka soveltuvat osaston tavoitteiden täyttämiseen tehokkaasti |
| --- | --- |

—

kyky valikoida työntekijöitä ja muodostaa vahvoja ryhmiä, joissa on toisiaan täydentäviä vahvuuksia, jotka soveltuvat osaston tavoitteiden täyttämiseen tehokkaasti

| — | kyky motivoida ryhmän jäseniä saavuttamaan toivotut tulokset sekä antaa säännöllistä palautetta ja tunnustusta onnistumisesta ja osoittaa parannustarpeet, jotta tavoitteet saavutetaan ja koko potentiaali hyödynnetään. |
| --- | --- |

—

kyky motivoida ryhmän jäseniä saavuttamaan toivotut tulokset sekä antaa säännöllistä palautetta ja tunnustusta onnistumisesta ja osoittaa parannustarpeet, jotta tavoitteet saavutetaan ja koko potentiaali hyödynnetään.

| — | kyky kehittää ja tukea työntekijöiden urakehitystä ja oppimismahdollisuuksia. |
| --- | --- |

—

kyky kehittää ja tukea työntekijöiden urakehitystä ja oppimismahdollisuuksia.

Viestintätaidot

| — | kyky viestiä selkeästi ja esittää monimutkaiset aiheet yksinkertaisesti sekä suullisesti että kirjallisesti, myös henkilöstölle |
| --- | --- |

—

kyky viestiä selkeästi ja esittää monimutkaiset aiheet yksinkertaisesti sekä suullisesti että kirjallisesti, myös henkilöstölle

| — | kyky saada henkilöstö, kumppanit ja sidosryhmät osallistumaan ja kyky kuunnella kaikkia asianosaisia. |
| --- | --- |

—

kyky saada henkilöstö, kumppanit ja sidosryhmät osallistumaan ja kyky kuunnella kaikkia asianosaisia.

Ihmissuhdetaidot

| — | kyky toimia ihmisten kanssa tehokkaasti, kunnioittavasti ja kohteliaasti |
| --- | --- |

—

kyky toimia ihmisten kanssa tehokkaasti, kunnioittavasti ja kohteliaasti

| — | kyky luoda antoisat ja yhteistyöhön perustuvat työskentelysuhteet kaikilla hierarkian tasoilla ja muiden osastojen ja työtovereiden kanssa. |
| --- | --- |

—

kyky luoda antoisat ja yhteistyöhön perustuvat työskentelysuhteet kaikilla hierarkian tasoilla ja muiden osastojen ja työtovereiden kanssa.

Neuvottelutaidot

| — | kyky johtaa keskusteluja ja saada aikaan mahdollisimman hyvät tulokset vaarantamatta hyviä työskentelysuhteita muiden osapuolten kanssa. |
| --- | --- |

—

kyky johtaa keskusteluja ja saada aikaan mahdollisimman hyvät tulokset vaarantamatta hyviä työskentelysuhteita muiden osapuolten kanssa.

Monipuolisuus

| — | kyky luoda ja ylläpitää toimivia ammatillisia suhteita työtovereihin kansainvälisessä ja monialaisessa työympäristössä. |
| --- | --- |

—

kyky luoda ja ylläpitää toimivia ammatillisia suhteita työtovereihin kansainvälisessä ja monialaisessa työympäristössä.

5.   VALINTAMENETTELY

Tämän rekrytointimenettelyn oikeudellisesta perustasta säädetään Euroopan parlamentin ja neuvoston asetuksessa (EU) 2016/794, sellaisena kuin se on muutettuna asetuksella (EU) 2022/991 neuvoston asetuksessa (ETY, Euratom, EHTY) N:o 259/68 (4) säädetyissä Euroopan unionin virkamiehiin sovellettavissa henkilöstösäännöissä ja unionin muuhun henkilöstöön sovellettavissa palvelussuhteen ehdoissa, sellaisina kuin ne ovat viimeksi muutettuina annetulla Euroopan parlamentin ja neuvoston asetuksella (EU) N:o 423/2014 (5), ja Europolin pääjohtajan ja apulaispääjohtajien valintaa, toimikauden jatkamista ja erottamista koskevien sääntöjen hyväksymisestä 1 päivänä toukokuuta 2017 annetussa hallintoneuvoston päätöksessä.

Hallintoneuvosto perustaa valintalautakunnan, johon kuuluu viisi jäsenvaltioita edustavaa jäsentä, jotka hallintoneuvosto valitsee arpomalla, komission edustaja sekä pääjohtaja.

Valintalautakunnan tehtävänä on

| a) | nimetä kaikki hakijat, jotka ovat avoimesta toimesta annetussa ilmoituksessa esitettyjen vaatimusten perusteella soveltuvia tehtävään |
| --- | --- |

a)

nimetä kaikki hakijat, jotka ovat avoimesta toimesta annetussa ilmoituksessa esitettyjen vaatimusten perusteella soveltuvia tehtävään

| b) | arvioida alustavasti soveltuvien hakijoiden hakemukset ottamalla huomioon heidän ammattipätevyytensä, taitonsa, työkokemuksensa ja todisteet hyvää mainetta koskevien vaatimusten täyttymisestä, jotta voidaan päättää hakijoista, joita arvioidaan edelleen |
| --- | --- |

b)

arvioida alustavasti soveltuvien hakijoiden hakemukset ottamalla huomioon heidän ammattipätevyytensä, taitonsa, työkokemuksensa ja todisteet hyvää mainetta koskevien vaatimusten täyttymisestä, jotta voidaan päättää hakijoista, joita arvioidaan edelleen

| c) | kutsua esivalintaluetteloon otetut hakijat toimikohtaiseen valintamenettelyyn, johon kuuluu yleensä kirjallisia testejä sekä osaamista kartoittava haastattelu (huom. valintalautakunta kutsuu viisi parhaat pisteet saanutta hakijaa sekä kaikki hakijat, joilla on samat pisteet kuin viidenneksi parhaat pisteet saaneella) |
| --- | --- |

c)

kutsua esivalintaluetteloon otetut hakijat toimikohtaiseen valintamenettelyyn, johon kuuluu yleensä kirjallisia testejä sekä osaamista kartoittava haastattelu (huom. valintalautakunta kutsuu viisi parhaat pisteet saanutta hakijaa sekä kaikki hakijat, joilla on samat pisteet kuin viidenneksi parhaat pisteet saaneella)

| d) | laatia saapuneita hakemuksia ja noudatettua menettelyä koskeva asianmukaisesti perusteltu raportti, johon sisältyy soveltuvien hakijoiden luettelo, josta lautakunnan haastattelemat hakijat käyvät ilmi, sekä ansioihin perustuva paremmuusjärjestyksessä oleva luettelo hakijoista, jotka täyttävät kaikki kelpoisuusvaatimukset ja joiden katsotaan täyttävän parhaiten avointa tointa koskevassa ilmoituksessa esitetyt valintaperusteet. |
| --- | --- |

d)

laatia saapuneita hakemuksia ja noudatettua menettelyä koskeva asianmukaisesti perusteltu raportti, johon sisältyy soveltuvien hakijoiden luettelo, josta lautakunnan haastattelemat hakijat käyvät ilmi, sekä ansioihin perustuva paremmuusjärjestyksessä oleva luettelo hakijoista, jotka täyttävät kaikki kelpoisuusvaatimukset ja joiden katsotaan täyttävän parhaiten avointa tointa koskevassa ilmoituksessa esitetyt valintaperusteet.

Ulkopuolinen arviointikeskus arvioi esivalintaluettelossa olevat hakijat ja antaa valintalautakunnalle puolueetonta neuvontaa.

Hallintoneuvosto voi päättää haastatella valintalautakunnan luettelossa olevia hakijoita ja ketä tahansa muuta lautakunnan haastattelemaa soveltuvaa hakijaa.

Hallintoneuvosto antaa valintalautakunnan toimittaman kertomuksen perusteella perustellun lausunnon, jossa

| — | esitetään luettelo soveltuvista hakijoista |
| --- | --- |

—

esitetään luettelo soveltuvista hakijoista

| — | esitetään esivalintaluettelo vähintään kolmesta pätevyysjärjestykseen asetetusta soveltuvasta hakijasta ja |
| --- | --- |

—

esitetään esivalintaluettelo vähintään kolmesta pätevyysjärjestykseen asetetusta soveltuvasta hakijasta ja

| — | vahvistetaan, että esivalintaluettelossa olevat hakijat täyttävät palvelukseen ottamista koskevat asiaankuuluvat edellytykset ja avointa tointa koskevassa ilmoituksessa esitetyt kelpoisuusvaatimukset, sen estämättä, mitä muuhun henkilöstöön sovellettavien palvelussuhteen ehtojen 13 artiklassa säädetyissä lääkärintarkastusta koskevissa erityissäännöksissä säädetään. |
| --- | --- |

—

vahvistetaan, että esivalintaluettelossa olevat hakijat täyttävät palvelukseen ottamista koskevat asiaankuuluvat edellytykset ja avointa tointa koskevassa ilmoituksessa esitetyt kelpoisuusvaatimukset, sen estämättä, mitä muuhun henkilöstöön sovellettavien palvelussuhteen ehtojen 13 artiklassa säädetyissä lääkärintarkastusta koskevissa erityissäännöksissä säädetään.

Hallintoneuvoston puheenjohtaja toimittaa perustellun lausunnon sekä ehdokkaiden esivalintaluettelon ja kunkin luettelossa olevan hakijan täydelliset hakemusasiakirjat neuvostolle, jotta tämä voisi tehdä päätöksen Europol-asetuksen 54 artiklan 2 kohdan mukaisesti.

Neuvoston valitsema ehdokas voidaan ennen nimittämistä kutsua kuultavaksi Euroopan parlamentin toimivaltaiseen valiokuntaan, joka tämän jälkeen antaa ei-sitovan lausunnon.

Valintamenettelyyn osallistuneet hakijat voivat pyytää palautetta suoriutumisestaan kolmen kuukauden kuluessa valintamenettelyn päättymisestä. Europol ei pysty vastaamaan kyseisen määräajan ulkopuolella saatuihin palautepyyntöihin.

Valintalautakunnan työskentely ja keskustelut ovat luottamuksellisia. Hakijat eivät saa itse tai toisen henkilön välityksellä olla suoraan tai välillisesti yhteydessä valintalautakunnan jäseniin. Kaikki valintamenettelyyn liittyvät tiedustelut tai tieto- tai asiakirjapyynnöt tulee lähettää osoitteeseen mbs@europol.europa.eu.

Kun neuvosto on tehnyt nimityksen, valintalautakunta lähettää kaikille toimea hakeneille virallisen ilmoituksen menettelyn tuloksesta. Henkilöstösääntöjen 90 artiklan 2 kohdassa tarkoitettu kolmen kuukauden määräaika valituksen esittämiselle alkaa tämän kirjeen tiedoksi antamisesta.

6.   PALKKA

Palkkaluokka: AD 14

Peruskuukausipalkka on 15 590,76 euroa(palkkataso 1) tai 16 245,92 euroa(palkkataso 2).

Palkkaluokan taso määräytyy tehtävään vaaditun koulutuksen jälkeen hankitun työkokemuksen perusteella ja sovellettavien täytäntöönpanosääntöjen mukaisesti.

Työntekijät maksavat EU:n lähdeveroa, mutta palkoista ei peritä kansallisia veroja. Palkasta vähennetään pakolliset sairaus-, eläke- ja työttömyysvakuutusmaksut.

Jos EU:n henkilöstösäännöissä tai muuhun henkilöstöön sovellettavissa palvelussuhteen ehdoissa määritetyt ja myöhemmin Euroopan unionin tuomioistuimen oikeuskäytännössä täsmennetyt ehdot täyttyvät, voidaan myöntää erilaisia korvauksia ja lisiä, kuten ulkomaankorvaus (16 %), maastamuuttokorvaus (4 % perusbruttopalkasta), kotitalouslisä, huollettavana olevasta lapsesta maksettava lisä ja/tai koulutuslisä.

Työntekijät saavat yhteisestä sairausvakuutusjärjestelmästä maailmanlaajuisen vakuutuksen, johon kuuluu sairaus-, ammattitauti- ja työtapaturmavakuutus.

Europol tarjoaa joustavat työjärjestelyt, kattavan vuosilomajärjestelmän sekä vanhempainvapaajärjestelmän, jotka tukevat tervettä työ- ja yksityiselämän tasapainoa.

Esimerkki nettopalkan laskemisesta palkkaluokassa AD 14/1:

| a) | Työntekijä (perheetön), joka saa ulkomaankorvausta (16 %): 13 691,27 euroa |
| --- | --- |

a)

Työntekijä (perheetön), joka saa ulkomaankorvausta (16 %): 13 691,27 euroa

| b) | Työntekijä, jonka huollettavana on kaksi lasta ja joka saa ulkomaankorvausta (16 %): 16 345,03 euroa |
| --- | --- |

b)

Työntekijä, jonka huollettavana on kaksi lasta ja joka saa ulkomaankorvausta (16 %): 16 345,03 euroa

Edellä esitetyt ohjeelliset tiedot ovat vain tiedoksi. Niiden tarkoituksena on pelkästään esittää, mikä nettopalkka voisi mahdollisesti olla palkkaan liittyvien tällä hetkellä sovellettavien korvausten ja verotustason perusteella. Niillä ei ole oikeudellista arvoa eikä niistä voi johtaa oikeuksia.

Tiedot perustuvat tammikuusta 2022 alkaen sovellettuihin lukuihin.

7.   EHDOT

Koeaika

Toimeen nimittäminen edellyttää yhdeksän kuukauden pituisen koeajan suorittamista hyväksytysti. Valituksi tulleelle hakijalle tehdään koeaikana toimikohtainen turvallisuusselvitys.

Työsopimus voidaan irtisanoa koeaikana tai koeajan päättyessä muuhun henkilöstöön sovellettavien palvelussuhteen ehtojen 14 artiklan mukaisesti.

Turvallisuusselvitys ja mainetodistus

Europolin toimeen valittujen hakijoiden on ennen työsuhteen aloittamista toimitettava voimassa oleva mainetodistus. Se on toimitettava Europolille ennen työsopimuksen allekirjoittamista. Hakijan kansalaisuusmaan asiaankuuluvien viranomaisten on pitänyt antaa mainetodistus, joka saa olla enintään kolme kuukautta vanha, kun se toimitetaan Europolille. Europol pidättää oikeuden olla allekirjoittamatta sopimusta todistuksen sisällön perusteella tai silloin, kun hakija ei toimita todistusta Europolille.

Mainetodistus ei korvaa voimassa olevaa turvallisuusselvitystä, joka vaaditaan kaikilta Europolin työntekijöiltä työpaikkailmoituksessa ilmoitetulla tasolla. Jos valittu hakija ei hanki vaadittua turvallisuusselvitystä ennen koeajan päättymistä, työsopimus voidaan irtisanoa.

Hakijoiden, joilla on tällä hetkellä voimassa oleva turvallisuusselvitys vähintään työpaikkailmoituksessa ilmoitetulla tasolla, ei tarvitse hankkia mainetodistusta tai uutta turvallisuusselvitystä, vaan heidän on toimitettava Europolille jäljennös nykyisestä turvallisuusselvitystä koskevasta todistuksesta ennen työsopimuksen allekirjoittamista. Europol tarkistaa ja vahvistaa, että turvallisuusselvitys on edelleen voimassa. Jos Europolille selviää, että turvallisuusselvitys ei ole voimassa, hakijan on toimitettava voimassa oleva mainetodistus ennen työsopimuksen allekirjoittamista. Europol voi milloin tahansa irtisanoa työsopimuksen, jos turvallisuustutkinnan tulos ei ole myönteinen ja tarvittavaa turvallisuusselvityksen tasoa ei myönnetä tai sitä ei jatketa.

Tähän toimeen edellytettävän turvallisuusselvityksen taso on TRES SECRET UE/EU TOP SECRET.

Työsopimus

Euroopan unionin neuvosto nimittää valitun hakijan, ja hänet otetaan palvelukseen johtajatason toimeen, jonka nimikkeenä on apulaispääjohtaja, tehtäväryhmään AD ja palkkaluokkaan 14 muuhun henkilöstöön sovellettavien palvelussuhteen ehtojen 2 artiklan a alakohdan ja EU:n henkilöstösääntöjen liitteen I mukaisesti.

Ensimmäinen sopimus tehdään neljäksi vuodeksi. Sopimus voidaan uusia kerran enintään neljän vuoden kaudeksi.

Palvelukseen ottaminen

Ennen kuin Europol tekee työsopimuksen, valitun hakijan on

| — | annettava selvitys eturistiriidoista |
| --- | --- |

—

annettava selvitys eturistiriidoista

| — | läpäistävä työhöntulotarkastus, jotta voidaan varmistaa, että hänellä on terveydelliset edellytykset toimeen liittyvien tehtävien hoitamiseen, tai vaihtoehtoisesti saatava Europolilta vahvistus siitä, että hän täyttää valmiuksista vastaavan osaston apulaispääjohtajan päätöksessä esitetyt ehdot työhöntulotarkastuksesta (saatavilla osoitteessa www.europol.europa.eu) |
| --- | --- |

—

läpäistävä työhöntulotarkastus, jotta voidaan varmistaa, että hänellä on terveydelliset edellytykset toimeen liittyvien tehtävien hoitamiseen, tai vaihtoehtoisesti saatava Europolilta vahvistus siitä, että hän täyttää valmiuksista vastaavan osaston apulaispääjohtajan päätöksessä esitetyt ehdot työhöntulotarkastuksesta (saatavilla osoitteessa www.europol.europa.eu)

| — | toimitettava todistus siitä, että hän on Europol-asetuksen 2 artiklan a alakohdassa tarkoitetun jäsenvaltion toimivaltaisen viranomaisen jäsen, jos kyse on hakemuksesta rajoitettuun toimeen (myös rajoitettuihin liitteeseen II kuuluviin toimiin) ja hakija on ilmoittanut olevansa jäsenvaltion toimivaltaisen viranomaisen jäsen. |
| --- | --- |

—

toimitettava todistus siitä, että hän on Europol-asetuksen 2 artiklan a alakohdassa tarkoitetun jäsenvaltion toimivaltaisen viranomaisen jäsen, jos kyse on hakemuksesta rajoitettuun toimeen (myös rajoitettuihin liitteeseen II kuuluviin toimiin) ja hakija on ilmoittanut olevansa jäsenvaltion toimivaltaisen viranomaisen jäsen.

Toimipaikka on Haagissa Alankomaissa.

Lisätietoja työehdoista on unionin henkilöstösäännöissä, jotka ovat saatavilla Europolin verkkosivustolla osoitteessa www.europol.europa.eu.

8.   LISÄTIEDOT

Riippumattomuus ja sidonnaisuuksia koskeva ilmoitus

Ennen työtehtävien aloittamista valitun hakijan on annettava vakuutus, jossa hän sitoutuu toimimaan riippumattomasti ja yleisen edun hyväksi. Hänen on myös annettava ilmoitus mahdollisista sidonnaisuuksista, joiden voidaan katsoa heikentävän hänen riippumattomuuttaan.

Lakisääteiset velvoitteet palvelussuhteen päätyttyä

EU:n henkilöstösääntöjen 16 artiklan mukaan EU:n virkamiesten ja väliaikaisten toimihenkilöiden on palvelussuhteensa päätyttyä ”edelleen noudatettava kunniallisuutta ja pidättyvyyttä tiettyjen nimitysten ja etujen vastaanottamisessa”. Työntekijöiden, jotka aikovat harjoittaa ammattitoimintaa palvelussuhteensa päättymistä seuraavien kahden vuoden kuluessa, on ilmoitettava siitä toimielimelleen, jotta tämä voi tehdä siitä asianmukaisen päätöksen. Jos tämä toiminta liittyy työhön, jota työntekijä on tehnyt palvelussuhteensa viimeisten kolmen vuoden aikana, ja saattaa johtaa ristiriitaan toimielimen oikeutetun edun kanssa, voidaan tehdä päätös, jossa joko kielletään työntekijää ottamasta tehtävä vastaan tai annetaan siihen lupa asettamalla tarpeellisiksi katsottuja ehtoja. Jos kyseiset työntekijät ovat aikaisempia johtohenkilöitä eli Europolin sääntelykehyksen mukaan apulaispääjohtajia ja pääjohtaja, EU:n henkilöstösääntöjen 16 artiklan 3 kohdassa säädetään, että ”nimittävä viranomainen kieltää [heitä] palvelussuhteensa päättymistä seuraavien 12 kuukauden aikana lähtökohtaisesti harjoittamasta edunvalvontaa tai edistämästä entisen toimielimensä henkilöstön keskuudessa yrityksensä, asiakkaidensa tai työnantajansa lukuun asioita, joista he vastasivat palvelussuhteensa viimeisten kolmen vuoden aikana”.

Tietosuojaseloste – Väliaikaisten toimihenkilöiden palvelukseen ottaminen ulkopuolelta ja valintaprosessi ylemmän johdon toimia varten

Euroopan parlamentin ja neuvoston asetusta (EU) 2018/1725 (6) sovelletaan Europolin henkilöstön valinta- ja rekrytointiprosesseissa tehtävään henkilötietojen käsittelyyn, koska kyseistä asetusta sovelletaan kaikkiin Europolin hallussa oleviin hallinnollisiin henkilötietoihin Europol-asetuksen 46 artiklan mukaisesti.

Lisätietoja on sovellettavassa tietosuojaselosteessa, joka on saatavilla osoitteessa www.europol.europa.eu.

Tärkeimmät määräajat

Hakemuksen viimeinen jättöpäivä: 12. joulukuuta 2022 klo 23.59 Keski-Euroopan aikaa (CET)

Rekrytointimenettely: vuoden 2023 ensimmäinen neljännes

Työsuhteen alkamispäivä: heti, kun toimi käytännössä vapautuu (todennäköisesti 1. elokuuta 2023).

Hakumenettely

Lisätietoja hakuprosessista ja valintamenettelystä on Europolin verkkosivustolla osoitteessa www.europol.europa.eu. olevissa EUROPOLIN REKRYTOINTIOHJEISSA siltä osin kuin niitä ei ole muutettu Europolin pääjohtajan ja apulaispääjohtajien valintaa, toimikauden jatkamista ja erottamista koskevissa säännöissä olevilla erityissäännöksillä.

Yhteystiedot

Lisätietoja hakuprosessista saa ottamalla yhteyttä osoitteeseen mbs@europol.europa.eu.

---

(1)  Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37).

(2)  Euroopan parlamentin ja neuvoston asetus (EU) 2016/794, annettu 11 päivänä toukokuuta 2016, Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta (EUVL L 135, 24.5.2016, s. 53).

(3)  Euroopan parlamentin ja neuvoston asetus (EU) 2022/991, annettu 8 päivänä kesäkuuta 2022, asetuksen (EU) 2016/794 muuttamisesta siltä osin kuin on kyse Europolin yhteistyöstä yksityisten osapuolten kanssa, Europolin suorittamasta henkilötietojen käsittelystä rikostutkintojen tukemiseksi sekä Europolin roolista tutkimuksessa ja innovoinnissa (EUVL L 169, 27.6.2022, s. 1).

(4)  EUVL L 56, 4.3.1968, s. 1.

(5)  Euroopan parlamentin ja neuvoston asetus (EU) N:o 423/2014, annettu 16 päivänä huhtikuuta 2014, Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2012 (EUVL L 129, 30.4.2014, s. 12).

(6)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---